Številka: 100-67/2022/2

Datum: 11. 10. 2022

Skladno s 13. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) izdajam v postopku internega natečaja za uradniško delovno mesto

# S K L E P

**o imenovanju natečajne komisije**

V komisijo za vodenje internega natečaja za zaposlitev uradnika na delovno mesto sekretar, šifra DM 7, ki se lahko opravlja v nazivu sekretar, v Kabinetu ministra v Službi Vlade Republike Slovenije za digitalno preobrazbo imenujem:

1. Tjašo Sobočan, kot predsednica
2. Ksenijo Klampfer, kot članico in
3. Tino Serko, kot članico.

**O b r a z l o ž i t e v :**

Prosto uradniško delovno mesto sekretar, ki se lahko opravlja v nazivu sekretar, v Kabinetu ministra v Službi Vlade Republike Slovenije za digitalno preobrazbo, bo objavljeno na spletnem portalu državne uprave GOV.SI dne 12. 10. 2022.

Naloga imenovane komisije je, da izvede izbirni postopek s kandidati, ki izpolnjujejo natečajne pogoje. V izbirnem postopku se bo strokovna usposobljenost kandidatov presojala na podlagi navedb v prijavnem obrazcu, priloženih pisnih izjavah in drugih dokazil ter na podlagi razgovora s kandidati. Natečajna komisija bo po potrebi izvedla dodatne faze izbirnega postopka.

Komisija bo po zaključku izbirnega postopka predlagala, da se v delovno razmerje za nedoločen čas s poskusno dobo 3 mesecev sprejme kandidata, ki se bo v izbirnem postopku izkazal kot najbolj strokovno usposobljen za opravljanje dela in nalog na prostem uradniškem delovnem mestu sekretar, izpolnjuje pogoje za imenovanje v naziv, v katerem se opravlja delo ter ostale pogoje za zasedbo prostega uradniškega delovnega mesta.

Delovno mesto sekretar se po Aktu o notranji organizaciji in sistemizaciji delovnih mest Službe Vlade Republike Slovenije za digitalno preobrazbo, št. 100-1/2021/2 z dne 6. 8. 2021, spremembami in dopolnitvami**,** lahko opravlja v nazivu sekretar ter ga bo izbrani kandidat opravljal v nazivu sekretar.

 **Dr. Emilija Stojmenova Duh**

**ministrica**

Sklep prejmejo:

1. člani komisije, po el. pošti.
2. spis, tu.